Grb Belgije
Grb Belgije sadrži motive lavova, tzv. belgijskih lavova, koji drže središnji štit na kojemu se također nalazi lav, belgijski nacionalni simbol. Ova dva motiva okružuje hermelinski ogrtač, simbol monarhije, a ispod njih se nalazi traka s državnom krilaticom - Snaga leži u jedinstvu, ispisan bilo na francuskom ili holandskom jeziku. Svaki od lavova drži zastavu Belgije, a zastave prvobitnih devet provincija (sada ih je deset) izdižu se iza ogrtača. Na vrhu svega se nalazi kraljevska kruna. Veliki grb je usvojen 17. maja 1837. godine. Izgled grba je u skladu sa 193. članom (prvobitno 125. članom) belgijskog Ustava, koji definiše izgled kao i moto grba.